Artūras Skikas

Artūras Skikas (g. 1963 m. gegužės 29 d. Šiauliuose) – gydytojas, Lietuvos ir Šilutės rajono savivaldybės politinis veikėjas, buvęs LR sveikatos apsaugos viceministras.

 Biografija 
Baigė vidurinę mokyklą, vėliau mokėsi Šiaulių medicinos mokykloje, iš kur buvo pašauktas į sovietinę armiją. 1990 m. baigė Kauno medicinos akademiją, gydytojas otorinolaringologas.

1991 m. Šilutės ligoninės gydytojas otorinolaringologas, 1994–1997 m. UAB komercijos vadybininkas (antraeilėse pareigose). 1997 m. VšĮ „Šilutės ligoninė“ vyr. gydytojas, 2006-2009 m. UAB „Šilutės greitoji medicininė pagalba“, UAB „Sveikatos darna“, UAB „Šilutės MCT“ direktorius, VšĮ Šilutės ligoninės LOR gydytojas, nuo 2009 m. gegužės 25 d. iki 2010 m. sausio 29 d. LR sveikatos apsaugos viceministras (paskyrė ir atleido ministras Algis Čaplikas). 2010 m. sausio 21 d. darbo vietoje buvo sulaikytas Specialiųjų tyrimų tarnybos (STT) pareigūnų, kaltinamas, kad iš VšĮ „Nacionalinis kraujo centras“ direktoriaus tiesiogiai reikalavo duoti nuo 20 000 iki 30 000 Lt kyšį (tokios sumos galimai reikalauta už tai, kad viceministras nesiėmė žingsnių, jog kraujo centro direktoriui būtų skirta tarnybinė nuobauda) A. Čaplikas atleido 20 tūkst. litų kyšio paėmimu įtariamą viceministrą A. Skiką (papildyta)  (BNS, ELTA ir lrytas.lt inf. 2010-01-29 14:35). Vilniaus miesto 3-iasis apylinkės teismas buvusį viceministrą nuteisė už kyšio provokavimą ir paėmimą. Jam skirta 2 metų nelaisvės bausmė, ją atidedant taip pat dvejiems metams.Už kyšininkavimą nuteistas A.Skikas pašalintas iš Liberalų ir centro sąjungos 15min.lt

1994 m. Lietuvos liberalų sąjungos narys, Šilutės skyriaus pirmininkas, 2003 m. Liberalų ir centro sąjungos Šilutės rajono skyriaus narys, Šilutės skyriaus pirmininko pavaduotojas.

2000–2003 m., 2003–2004 m. ir 2007-2010 m. Šilutės rajono savivaldybės tarybos narys.

Rotary klubo narys, Lietuvos medikų futbolo asociacijos narysLR SAM informacija.

Žmona Jolanta, sūnūs Evaldas ir Donatas, dukra Emilija.

 Šaltiniai 

Kategorija:Šilutės politikai
Kategorija:Lietuvos sveikatos apsaugos viceministrai
Kategorija:Žmonės nuteisti už kyšininkavimą